**Ziua**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Precum gingaşa rază-a primăverii

grăbeşte giulgiul alb şi rece să dispară,

Aşa ne-apare veşnic drept comoară

Lumina zilei dinspre bezna serii...

Ea ne promite-n zorii dimineţii

cu graiuri vii dintr-o natură trează,

Că tot ce fiecare doar visează

va deveni prin ea un plus al vieţii.

Tot ea ne luminează gândul

să nu orbecăim aiurea,

sau să uităm care-i menirea

când fiecărui-i vine rândul.

Lumina ei ne-a dat avere

prin bucuria de la Soare.

Cândva e timpul de culcare

cu vise noi, de prins putere...

Convinşi, prin viaţă trecători ,

că fără ea nu se trăieşte,

Căldura ei te însoţeşte

mereu când vii, trăieşti şi mori...

...deci Paradox : tot ce-i feeric,

când bate ceasul de’nnoptare,

Lumina caldă-a razelor de Soare

se stinge toată-n întuneric...

Bad Homburg, Februarie 2011